AP วิ่งแรง 5% โบรกฯประสานเสียงเชียร์ “ซื้อ” ชี้สัญญาณเทคนิคขาขึ้นลุ้นทะลุ 7.40 บาท
AP วิ่งแรง 5% โบรกฯประสานเสียงเชียร์ “ซื้อ” ชี้สัญญาณเทคนิคขาขึ้นลุ้นทะลุ 7.40 บาท
AP วิ่งแรง 5% โบรกฯประสานเสียงเชียร์ “ซื้อ” ชี้สัญญาณเทคนิคขาขึ้นลุ้นทะลุ 7.40 บาท
26 ธ.ค. 2562

ผู้สื่อข่าวรายงานว่า ราคาหุ้นบริษัท เอพี (ไทยแลนด์) จำกัด (มหาชน) หรือ AP ล่าสุด ณ เวลา 10.31 น. อยู่ที่ระดับ 7.35 บาท ปรับตัวขึ้น 0.35 บาท หรือ 5% ด้วยมูลค่าการซื้อขาย 49.59 ล้านบาท

ทั้งนี้ บริษัทหลักทรัพย์ฟิลลิป (ประเทศไทย) จำกัด ระบุในบทวิเคราะห์ โดยแนะนำซื้อ AP มองว่าราคาผ่านแนวต้านของกรอบ Sideways ระยะเวลา 3 เดือนขึ้นมา โดย MACD เดินหน้าเหนือเส้น Signal ในแดนขาขึ้นจึงคาดว่าจะขึ้นไปได้ ให้แนวรับ 6.95 บาท แนวต้าน 7.25,7.45 บาท และ Cut Loss 6.85 บาท
ด้าน บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด แนะนำซื้อ AP ให้แนวรับ  : 7.00 และ 6.90  บาท แนวต้าน : 7.40 และ 7.60 บาท โดยมองว่าราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวเพิ่มขึ้นทะลุผ่านแนวต้านของกรอบการเคลื่อนไหวขึ้นมาได้ ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง
ด้าน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 60
ทั้งนี้ แนะนำซื้อ AP โดยมีแนวรับที่ 7.00 และ 6.90 เพื่อคาดหวังการปรับตัวเพิ่มขึ้นไปทดสอบแนวต้านที่ 7.40 และ 7.60 เป็นจุดขายทำกำไร และ STOP LOSS ถ้าราคาหุ้นปิดต่ำกว่า 6.80 ลงไป
 
 